กองสลากฯ เลื่อนวันออกรางวัลกินแบ่งรัฐบาล
กองสลากฯ เลื่อนวันออกรางวัลกินแบ่งรัฐบาล
28 เม.ย. 2558

สำนักงานสลากกินแบ่งรัฐบาลเลื่อนการออกรางวัลสลากกินแบ่งรัฐบาล งวดประจำวันที่ 1 มิถุนายน 2558 ไปเป็นวันที่ 2 มิถุนายน 2558 ตั้งแต่เวลา 14.30 น.เป็นต้นไป ที่อาคารออกรางวัล สำนักงานสลากกินแบ่งรัฐบาล สนามบินน้ำ เนื่องจาก ตรงกับวันวิสาขบูชา
ขณะที่งวดวันที่ 1 พฤษภาคม 2558 ซึ่งตรงกับวันแรงงานแห่งชาติ สำนักงานสลากกินแบ่งรัฐบาลได้เลื่อนการออกรางวัลไปเป็นวันที่ 2 พฤษภาคม 2558 โดยจะเดินทางไปออกรางวัลสลากสัญจรที่ ณ ห้องคอนเวนชั่น เซ็นเตอร์ เดอะมอลล์นครราชสีมา อำเภอเมืองนครราชสีมา จังหวัดนครราชสีมา
ถ่ายทอดสดผ่านทางสถานีวิทยุโทรทัศน์แห่งประเทศไทย ช่อง 11 กรมประชาสัมพันธ์ ตั้งแต่เวลา 15.00 น. ถึง 16.00 น. และทางสถานีโทรทัศน์ข่าวสปริงนิวส์ รวมทั้งรับฟังการถ่ายทอดเสียงทางสถานีวิทยุกระจายเสียงแห่งประเทศไทย กรมประชาสัมพันธ์ ตั้งแต่เวลา 14.30 น. เป็นต้นไป
 
 
 
 
 